Foto:FaH

"NITI jedan jedini predstavnik službene hrvatske vlasti nije se udostojio doći u Sarajevo i biti uz svoj narod. Što reći nego, sramota", napisao je šef HDZ-a Tomislav Karamarko na svom službenom Facebook profilu.



Otuđenost od naroda



Naime, Karamarko podsjeća da prema popisu stanovništva iz 2011. godine 86 posto Hrvata izjašnjava se katolicima.



"Jučer je poglavar Katoličke crkve, papa Franjo, posjetio susjednu Bosnu i Hercegovinu gdje ga je dočekalo preko 60.000 ljudi, među kojima najviše Hrvata, katolika. Bio je to jedan od središnjih događaja u svijetu tog dana. Imao je i veliku političku važnost. I dok je hrvatski narod ponovno iskazao privrženost Katoličkoj crkvi, aktualna hrvatska vlast ponovno je iskazala potpunu otuđenost od vlastitog naroda", napisao je Karamarko.



Podsjetimo kako je jučer Karamarko napisao ispričnicu što ni on sam nije bio za vrijeme mise na Koševu.



Karamarko: Žao mi je što nisam bio...



"Žao mi je što danas nisam osobno mogao nazočiti svetoj misi na sarajevskom Koševu, ali sam u mislima i molitvi sa svim vjernicima koji su došli poslušati riječi pape Franje. Neka njegove riječi: "Moramo vrednovati ono što nas ujedinjuje, a na razlike gledati kao mogućnosti", svima nama budu inspiracijia i vodilja", napisao je Karamarko.

Tekst se nastavlja ispod oglasa

Iako Karamarko nije bio, ondje bila delegacija njegove stranke. Dočeku pape Franje nazočili su tako glavni tajnik HDZ-a Milijan Brkić, međunarodni tajnik ove stranke Miro Kovač, direktorica kampanje HDZ-a i članica nacionalnog Predsjedništva Josipa Rimac, saborski zastupnici Ivan Šuker i Ante Babić.